|  |  |  |
| --- | --- | --- |
| **ethnosΕΛΛΗΝΙΚΗ ΔΗΜΟΚΡΑΤΙΑ** |  |  |
| **ΓΕΝΙΚΗ Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ ΟΡΓΑΝΩΣΗΣ****ΦΟΡΟΛΟΓΙΚΗ & ΤΕΛΩΝΕΙΑΚΗ ΑΚΑΔΗΜΙΑ (ΦΟ.Τ.Α.)** **Τμήμα Β΄ - Υλοποίησης Εκπαιδευτικών Προγραμμάτων**  |  |  Αθήνα, 14/01/2021 Αριθ. Πρωτ: ΦΟΡ.ΤΕΛ.ΑΚΑΔ.Β.1002492 ΕΞ2021**ΠΡΟΣ :** Αποδέκτες Πίνακα Διανομής |
| Ταχ. Δ/νσηΤαχ. ΚώδικαςΠληροφορίεςΤηλέφωνοE-mailUrl | : ::::: | Μαρίνου Αντύπα 86-88163 46, ΗλιούποληΜηλιά Βάγγαλη213 211 4813m.vangali@aade.gr[www.aade.gr](http://www.aade.gr) |  |

|  |  |
| --- | --- |
| **ΘΕΜΑ**: | **Πρόσκληση συμμετοχής υπαλλήλων της ΑΑΔΕ στο εξ αποστάσεως πρόγραμμα εκπαίδευσης: «ΚΦΔ-ΕΛΠ και Έλεγχος Επιστροφής Φόρου Εισοδήματος και ΦΠΑ για Υπαλλήλους Τμημάτων Συμμόρφωσης (e-learning)»** |
|  |  |

Η Φορολογική & Τελωνειακή Ακαδημία (ΦΟ.Τ.Α.), στο πλαίσιο της προσπάθειας που καταβάλλει για συνεχή επιμόρφωση του ανθρώπινου δυναμικού και αναβάθμιση των παρεχόμενων υπηρεσιών της Α.Α.Δ.Ε., διοργανώνει πρόγραμμα εξ αποστάσεως εκπαίδευσης με τίτλο **«ΚΦΔ-ΕΛΠ και Έλεγχος Επιστροφής Φόρου Εισοδήματος και ΦΠΑ για Υπαλλήλους Τμημάτων Συμμόρφωσης (e-learning)»** Το ανωτέρω πρόγραμμα θα διεξαχθεί στις ακόλουθες ημερομηνίες:

* **01-05/02/2021** (κωδικός 99.001.Φ.159.21),
* **22-26/02/2021** (κωδικός 99.002.Φ.159.21)

είναι ισοδύναμο με αντίστοιχο συμβατικό πρόγραμμα 35 ωρών και **απευθύνεται σε υπαλλή­λους Τμημάτων Συμμόρφωσης των Δ.Ο.Υ.** του Πίνακα Διανομής, που δεν έχουν παρακολουθήσει αντίστοιχο πρόγραμμα τον Σεπτέμβριο, Οκτώβριο και Νοέμβριο του 2020.

Επισημαίνεται ότι ως ελάχιστος τεχνικός εξοπλισμός απαιτείται ένας Η/Υ με ηχεία ή ακουστικά, καθώς και πρόσβαση στο διαδίκτυο. Η ύπαρξη κάμερας και μικροφώνου στον Η/Υ είναι χρήσιμη, αλλά όχι απαραίτητη. Η εξοικείωση με τη χρήση Η/Υ θεωρείται δεδομένη. Τονίζεται ότι, η πρόσβαση στα online μαθήματα είναι ατομική και η χρήση του ατομικού κωδικού πρόσβασης TAXISnet είναι απαραίτητη για την πιστοποίηση της συμμετοχής των εκπαιδευόμενων στη διδακτική διαδικασία.

Η υλοποίηση του επιμορφωτικού προγράμματος περιλαμβάνει τη χρήση σύγχρονων μεθόδων μάθησης. Πιο συγκεκριμένα, οι εκπαιδευόμενοι υποχρεούνται να παρακολουθήσουν από τις **8:30-15.00** online παρουσίαση από τους εισηγητές διάρκειας 7 ωρών, μέσω της πλατφόρμας  των Δημόσιων Υπηρεσιών e:Presence, η οποία είναι προσβάσιμη στην ιστοσελίδα [*www.epresence.gov.gr*](http://www.epresence.gov.gr/) (σύγχρονη μέθοδος).

**Οι συμμετέχοντες υπάλληλοι θα λάβουν αναλυτικές οδηγίες** για την είσοδό τους στην πλατφόρμα e:Presence και την εγκατάσταση της εφαρμογής Zoom.

Με βάση τα ανωτέρω, παρακαλούμε οι Προϊστάμενοι των Υπηρεσιών να αποστείλουν έως την **Πέμπτη 21/01/2021 και ώρα 15:00**, στη διεύθυνση ηλεκτρονικού ταχυδρομείου m.vangali@aade.gr την πρότασή τους με τους προς επιμόρφωση υπαλλήλους, και να επιβεβαιώσουν τη διαθεσιμότητα συμμετοχής τους, συμπληρώνοντας με σειρά προτεραιότητας τον συνημμένο **Πίνακα** με τα στοιχεία των προτεινομένων υπαλλήλων. Παρακαλούνται οι Υπηρεσίες, κατά την διαδικασία συμπλήρωσης των αιτήσεων των υπαλλήλων, να λαμβάνουν υπόψιν πιθανές ανειλημμένες υπηρεσιακές υποχρεώσεις τους ,(π.χ. παρουσία σε δικαστήριο) στις διαθέσιμες ημερομηνίες πραγματοποίησης του προγράμματος.

 Υπογραμμίζεται ότι ο πίνακας θα πρέπει **να αποσταλεί σε επεξεργάσιμη μορφή (excel)** και τα στοιχεία που περιλαμβάνει είναι δεσμευτικά για τις Υπηρεσίες και τους υπαλλήλους τους.

Η τελική επιλογή των εκπαιδευομένων θα γίνει από τη Φορολογική & Τελωνειακή Ακαδημία και στη συνέχεια οι Υπηρεσίες θα ενημερωθούν με σχετικό έγγραφο επιλογής υπαλλήλων.

Αναμένουμε την άμεση ανταπόκρισή σας.

Ο ΠΡΟΪΣΤΑΜΕΝΟΣ ΤΗΣ Φ.Ο.Τ.Α.

 ΠΑΝΑΓΙΩΤΗΣ ΜΠΑΛΛΑΣ

**Συνημμένα**:

Πίνακας στοιχείων υπαλλήλων (.xlsx)

**ΠΙΝΑΚΑΣ ΔΙΑΝΟΜΗΣ**

**Προς ενέργεια**

Περιφερειακές Υπηρεσίες Α.Α.Δ.Ε : Δ.Ο.Υ.

**Κοινοποίηση**

1. Γενική Διεύθυνση Φορολογικής Διοίκησης
2. Φορολογική Περιφέρεια Αθηνών
3. Φορολογική Περιφέρεια Πειραιώς
4. Φορολογική Περιφέρεια Πατρών
5. Φορολογική Περιφέρεια Θεσσαλονίκης

**Εσωτερική διανομή**

1. Γενική Διεύθυνση Ανθρώπινου Δυναμικού και Οργάνωσης
2. Φορολογική & Τελωνειακή Ακαδημία -Tμήματα: Α,΄ Β,΄ Γ΄